Elizabeth Stephansen

Mary Ann Elizabeth Stephansen (født 10. mars 1872 i Bergen, død 23. februar 1961 i Espeland) var en norsk matematiker, den første norske kvinne som fikk doktorgrad i matematikk. 

Etter examen artium fra Bergen katedralskole i 1891 studerte hun ved
Eidgenössische Polytechnikum i Zürich, det som i dag heter Eidgenössische Technische Hochschule Zürich, og graduerte i 1896.  I noen år jobbet hun
som lærer ved Bergen katedralskole og Bergen Tekniske Skole.
Sin doktorgrad fikk hun i 1902  med avhandlingen Über Partielle Differentialgleichungen vierter Ordung die ein intermediäres Integral besitzen,
men ikke fra ETHZ som ikke hadde autorisasjon til dette, men i stedet fra byens universitet. Dette var altså første gang en norsk kvinne fikk en slik doktorgrad, og ett år før et norsk universitet ga doktorgrad til en kvinne. 
Hun reiste til Georg-August-Universität Göttingen i 1903 med statsstipend på 700 kroner og fulgte David Hilbert og Felix Klein sine forelesninger. Etter
å ha jobbet ved Olaf Bergs jenteskole i Kristiania gikk hun til Norges landbrukshøgskole for å undervise i fysikk og matematikk.  Fra 1921 var hun dosent frem til 1937 da hun avsluttet karrieren og flyttet til familiens tekstilfabrikk (i dag Janusfabrikken) i Espeland der søsteren Gerda bodde.  Neste norske kvinne med doktorgrad i matematikk ble Idun Reiten i 1971.

 Referanser 

 Litteratur 


 Eksterne lenker 



Kategori:Norske matematikere
Kategori:Personer fra Bergen kommune